Italienisch-Somaliland
Italiänisch-Somaliland oder au Italiänisch-Somalia isch e Kolonie vom Königriich Italie uf em Gebiet vom hütige Somalia ksi, hät aber nur vo 1940 bis 1941 s gsamte Gebiet vom jetzige Staat umfasst.

Entwicklig 
D Königlich Italiänischi Armee hät i de 1880er Jahr s Gebiet in Besitz kno. 1908 isch Mogadischu zu de Hauptstadt worde. 

Under de Herrschaft vom Benito Mussolini händ d Italiäner e sehr repressivi Kolonialpolitik verfolgt. D einheimischi Bevölkerig isch zu Zwangsarbeit gzwunge worde und die somalischi Kultur isch erniedrigt worde.

Vo Somalia us hät Italie 1935 s Kaiserriich Äthiopie agriffe und 1936 bsetzt. Nachane isch Somalia mit Eritrea und Abessinie zu de Kolonii Italiänisch-Ostafrika zämegschlosse worde. Mit em Aafang vom Zweite Wältchrieg z Ostafrika (lueg Ostafrikafeldzug) isch die britischi Kolonii Britisch-Somaliland vo Italie bsetzt worde und au zu de italiänische Kolonii cho. Nach de italiänische Niderlag z Ostafrika im Jahr 1941 händ d Brite iri Kolonii wider zruggeroberet und dezue ane au di italiänisch Kolonii bsetzt. Die händs dänn aber 1950 als UN-Treuhandgebiet ad Republik Italie umeggä.

1960 sind die italiänisch und di britisch Kolonii zäme as Republik Somalia unabhängig worde.

Literatur 
 Robert L. Hess: Italian Colonialism in Somalia. University of Chicago Press, Chicago 1966.
 Paolo Tripodi: The Colonial Legacy in Somalia. Rome and Mogadishu. From Colonial Administration to Operation Restore Hope. St. Martin’s Press, New York 1999, ISBN 978-0333763513.

Weblinks 

 La Somalia Italiana, gschribe 1925 vom Romolo Onor (italiänisch)
 Atlante delle colonie italiane. Detailirte Atlas vo italiänische Kolonie, gschribe vom Baratta Mario und Visintin Luigi vo 1928 (italiänisch)

Italiänischi Gschicht
Kolonii